লুই অঁতোয়ান দ্য স্যাঁ-জ্যুস্ত

লুই অঁতোয়ান লেওঁ দ্য স্যাঁ-জ্যুস্ত (, ; ২৫শে আগস্ট ১৭৬৭ – ২৮শে জুলাই ১৭৯৪), যাকে কখনও কখনও সন্ত্রাসের মহাদূত () নামে অভিহিত করা হয়,Belissa, Marc, et al. « Saint-Just, mémoires et histoire », Annales historiques de la Révolution française, vol. 390, no. 4, 2017, pp. 175–202. ছিলেন একজন ফরাসি বিপ্লবী, রাজনৈতিক দার্শনিক, জাতীয় প্রতিনিধিসভার সদস্য ও সভাপতি, জ্যাকোবিন ক্লাবের নেতা এবং ফরাসি বিপ্লবের এক গুরুত্বপূর্ণ ব্যক্তিত্ব। জাতীয় প্রতিনিধিসভার নির্বাচিত সর্বকনিষ্ঠ ব্যক্তি হিসেবে তিনি লা মঁতাইন গোষ্ঠীর সদস্য ছিলেন এবং মাক্সিমিলিয়্যাঁ রবেস্পিয়েরের ঘনিষ্ঠ বন্ধু ও অটল সমর্থক ছিলেন। ২য় বছরের ৯ই তের্মিদরে রবেস্পিয়েরের পতনের সঙ্গে–সঙ্গে তিনিও ক্ষমতাচ্যুত হন।

বাগ্মিতার জন্য খ্যাত স্যাঁ-জ্যুস্ত সমতা ও নৈতিকতার পক্ষে তাঁর আপসহীন মনোভাব এবং নীতিগত অনমনীয়তার কারণে বিশেষভাবে পরিচিত ছিলেন। একই সঙ্গে, তাঁর পরিচালিত মিশনগুলোর কার্যকারিতার জন্যও তিনি প্রসিদ্ধ—যার মাধ্যমে তিনি রাইন সেনাবাহিনীর পরিস্থিতি সংশোধন করেন এবং ফ্ল্যুর‍্যুসে গণরাষ্ট্রীয় বাহিনীর বিজয়ে অবদান রাখেন। রাজনৈতিকভাবে তিনি জিরঁদবাদী, এব্যারবাদী এবং পরে দঁতোবাদীদের বিরুদ্ধে সংগ্রাম করেন এবং দরিদ্র দেশপ্রেমিকদের স্বার্থে গণরাষ্ট্রের শত্রুদের সম্পত্তি বাজেয়াপ্ত করার পক্ষে জোর দেন। জাতীয় প্রতিনিধিসভায় অন্যান্য রাজনৈতিক দলের সঙ্গে সংঘাতে রবেস্পিয়েরপন্থীদের মনোনীত মুখপাত্র হিসেবে তিনি দঁতো বা এব্যারের মতো ব্যক্তিত্বদের বিরুদ্ধে অভিযোগ ও দাবিপত্র উত্থাপন করেন। বিভাগগুলোতে—বিশেষত ভঁদে অঞ্চলে—সঁ-ক্যুলৎদের দ্বারা সংঘটিত হত্যাযজ্ঞ রোধ করতে, অথবা দমননীতি কেন্দ্রীভূত করার উদ্দেশ্যে (যা আজও পুরোপুরি স্পষ্ট নয়), তিনি বিভাগীয় বিপ্লবী ট্রাইব্যুনালগুলো বিলুপ্ত করে সব কার্যক্রম প্যারিসের বিপ্লবী ট্রাইব্যুনালে একত্র করেন।

তিনি একজন রাজনৈতিক তাত্ত্বিকও ছিলেন এবং বিশেষভাবে ১ম বছরের সংবিধান. ও এর সঙ্গে সংযুক্ত ১৭৯৩ সালের মানব ও নাগরিকের অধিকার ঘোষণাপত্রকে অনুপ্রাণিত করেন। ফরাসি বিপ্লবের নীতিসমূহ নিয়েও তিনি একাধিক রচনা প্রণয়ন করেন।

৯ই তের্মিদরে তিনি বার‍্যার ও তালিয়্যাঁর উত্থাপিত অভিযোগের বিরুদ্ধে রবেস্পিয়েরের পক্ষে সওয়াল করেন। তাঁর সঙ্গে গ্রেফতার হয়ে তিনি পরদিন মৃত্যুর আগ পর্যন্ত নীরব থাকেন; সেদিনই ২৬ বছর বয়সে ১০৪ জন রবেস্পিয়েরপন্থীর সঙ্গে তাঁকে প্লাস দ্য লা রেভল্যুসিওঁতে গিয়োতিনে মৃত্যুদণ্ড দেওয়া হয়। তাঁর মরদেহ ও মাথা একটি গণকবরে নিক্ষেপ করা হয়।

দীর্ঘকাল ধরে ইতিহাসবিদদের কাছে স্যাঁ-জ্যুস্ত এবং সচরাচরভাবে রবেস্পিয়েরপন্থীরা নিষ্ঠুর, রক্তপিপাসু এবং বেপরোয়া ও সহিংস যৌনাচারের অধিকারী হিসেবে বিবেচিত হয়ে এসেছেন। বিংশ শতাব্দীর দ্বিতীয়ার্ধে এসে এই দৃষ্টিভঙ্গি পরিবর্তিত হতে শুরু করে।

পাদটীকা

তথ্যসূত্র

গ্রন্থসূচী








































অধিকতর পাঠ
 ফ্রঁসোয়া ওলার: Les Orateurs de la Législative et de la Convention (১৮৮৩) 
 এদুয়ার ফ্ল্যরি: Saint-Just et la terreur (১৮৫২) 
 এর্নেস্ত আমেল: Histoire de Saint-Just (১৮৫৯) 
 ম্যারিসা লিন্টন: "The Man of Virtue: The Role of Antiquity in the Political Trajectory of L. A. Saint-Just", French History 24, 3 (২০১০): pp. 393–419 
 আলব্যার সবুল: "Robespierre and the Popular Movement of 1793–4", Past and Present (মে ১৯৫৪) 

বহিঃসংযোগ
বিষয়শ্রেণী:১৭৬৭-এ জন্ম